เรื่องร้องเรียน: ถนนรามคำแหงตั้งแต่แยกบ้านม้า มีการซ่อมถนนคืนเนื่องจากการทำรถไฟฟ้าสายสีส้ม แต่เมื่อทำเสร็จถนนมีความไม่เท่ากันและต่างระดับ ทำให้ประชาชนผู้ใช้ถนนต้องระวังเอาเอง และต้องจำเอาเองว่าตรงไหนที่มีถนนไม่เท่ากัน และต้องขับอย่างระมัดระวังเพื่อไม่ให้ รถยนต์เกิดความเสียหาย ซึ่งอยากให้หน่วยงานที่รับผิดชอบดูแลหน่อยค่ะ ไม่แน่ใจว่ามีการตรวจรับงานจากผู้รับเหมาไปแล้วหรือยัง หากมีการตรวจรับแล้วแปลว่าผู้ตรวจรับไม่เคยลงมาดูพื้นที่จริงเลยค่ะ และเมื่อมีการแจ้งไปให้แก้ไขในส่วนที่ไม่เท่ากัน มีการนำยางมะตอยมาราดเฉยๆ เพื่อให้เกิด slope แต่ทำทั้งทีทำไมไม่ทำให้ดีๆไปเลย เหมือนทำๆไปเอาแค่เสร็จค่ะ รบกวนหน่วยงานที่เกี่ยวข้องตรวจสอบเรื่องนี้ให้ด้วยค่ะ
การดำเนินการของเจ้าหน้าที่: โครงการรถไฟฟ้าสายสีส้ม (ตะวันออก) ช่วงศูนย์วัฒนธรรมแห่งประเทศไทย – มีนบุรี (สุวินทวงศ์) ขอขอบคุณที่ให้ข้อเสนอแนะ ทั้งนี้ ทางโครงการจะประสานผู้รับจ้างตรวจสอบและดำเนินการแก้ไขให้เป็นไปตามแบบคู่มือในการก่อสร้างงานสาธารณูปโภค  และมีการตรวจสอบร่วมกัน ก่อนส่งคืนพื้นที่ให้กับ กทม. ดูแลต่อไป ต้องขออภัยในความไม่สะดวก ในช่วงการก่อสร้างที่ผ่านมา และขอขอบคุณที่ให้ข้อเสนอแนะ
ความเห็นของผู้แจ้ง: ขอให้มีการดำเนินงานอย่างจริงๆ จังๆ เพราะมีการแจ้งหลายครั้งแล้ว ซึ่งทุกครั้งก็เป็นการปิดเรื่องแบบนี้ว่าจะติดตาม และแก้ไขแบบไม่จริงจัง ขอบคุณค่ะ
พื้นที่: แขวงสะพานสูง เขตสะพานสูง กรุงเทพมหานคร